Mestská časť 
Bratislava - Podunajské Biskupice

Všeobecne záväzné nariadenie
č.   1/2005 Mestskej časti Bratislava – Podunajské Biskupice, 
ktorým sa vyhlasuje 
záväzná časť Územného plánu zóny Podunajské Biskupice - Centrum

Schválené: 25.10.2005
Účinnosť: 22.11.2005
Uznesenie č.:  104/2005/MZ

Všeobecne záväzné nariadenie Mestskej časti Bratislava – Podunajské Biskupice
č.    /2005
zo dňa  25. októbra 2005 

ktorým sa mení a dopĺňa Všeobecne záväzné nariadenie Mestskej časti  Bratislava – Podunajské Biskupice č.5/1996, v znení Všeobecne záväzného nariadenia Mestskej časti Bratislava – Podunajské Biskupice č. 3/2001, ktorým sa vyhlasuje záväzná časť Územného plánu zóny Podunajské Biskupice – Centrum.

Miestne zastupiteľstvo Mestskej časti Bratislava – Podunajské Biskupice v zmysle zákona č. 50/1976 Zb. o územnom plánovaní a stavebnom poriadku, v znení neskorších predpisov a čl. 6, ods. 2, písm.i   Štatútu hl. m. SR Bratislavy  sa uznieslo na tomto všeobecne záväznom nariadení:

Čl.1

Všeobecne záväzné nariadenie Mestskej časti  Bratislava – Podunajské Biskupice č.5/1996, v znení Všeobecne záväzného nariadenia Mestskej časti Bratislava – Podunajské Biskupice č. 3/2001, ktorým sa vyhlasuje záväzná časť Územného plánu zóny Podunajské Biskupice – Centrum sa mení  a dopĺňa takto:
1.	V §2 sa záväzná textová časť  Územného plánu zóny Podunajské Biskupice – Centrum mení  a dopĺňa takto
V  textovej časti  ÚPN-Z Centrum sú určené ako záväzné:
1.     Návrh funkčného využitia a členenia územia na územno-priestorové bloky                   a podrobnejšieho členenia na funkčno -priestorové bloky  a podbloky
2.  	Regulatívy v  jednotlivých funkčno-priestorových blokoch: 1. regulatívy podrobnejšieho priestorového usporiadania a funkčného využívania pozemkov a stavieb, vrátane  špecifickej regulácie rozvoja zástavby v území  2. zastavovacie podmienky na umiestnenie stavieb na jednotlivých pozemkoch v členení na: a) uličná a stavebná čiara, hĺbka a výška zastavania-podlažnosť,  b) intenzita zastavania, vrátane stanovenia minimálnej výmery novovzniknutých  pozemkov pre rodinné domy c) prípustnosť (prípustné a obmedzene prípustné)  a neprípustnosť stavieb a ich účelového-funkčného využitia, d) rozsah a miera stavebného využitia pozemku vyjadrené koeficientom zastavanosti, indexom podlažnosti, podielom zelene a limitmi podľa druhu stavby,  e) prípustnosť architektonického riešenia, 3.  regulatívy začlenenia stavieb do okolitej zástavby,  4.  regulatívy umiestnenia verejného dopravného a technického vybavenia. 

2.	V §3 sa záväzná  grafická  časť  Územného plánu zóny Podunajské Biskupice – Centrum  mení  a dopĺňa takto
V grafickej časti  ÚPN-Z Centrum  je určený ako záväzný: 
1.      Výkres regulačných princípov

3.	Ruší sa §4   VZN č.5/1996   v plnom rozsahu

4.	§5 – Záverečné ustanovenie  sa mení a dopĺňa takto

ÚPN-Z Podunajské Biskupice – Centrum je uložený na Miestnom úrade Mestskej časti Bratislava – Podunajské Biskupice, na Oddelení územného plánovania a stavebného poriadku, na Magistráte hl. m. SR Bratislavy, na Oddelení územného rozvoja mesta a na Krajskom stavebnom úrade v Bratislave.
	Textová a grafická časť ÚPN-Z Podunajské Biskupice  - Centrum je neoddeliteľnou súčasťou tohto všeobecne záväzného nariadenia.

Čl.2

Toto všeobecne záväzné nariadenie nadobúda účinnosť dňom    .................

							RNDr. Oto Nevický
							       starosta MČ